el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el el el el el el el it en el el en el en en en el en el el
Με αφορμή το τουρνουά fantasy football που διοργανώνει το NFL Greece στην πλατφόρμα που προσφέρει το nfl.com, θα σου δώσουμε ορισμένα tips (ειδικά για τους πρωτάρηδες του αθλήματος) για να σε βοηθήσουμε να κερδίσεις την λίγκα σου.
Ένα μεγάλο μέρος της επιτυχίας σου στηρίζεται στην ημέρα που θα γίνει το draft. Όμως αν δεν τα πας αρκετά καλά εκεί, τίποτα δεν χάθηκε. Κανένας δεν κερδίζει με το καλημέρα. Ας ξεκινήσουμε λοιπόν.
1)Προετοιμάσου για το draft. Το ποιά θέση θα έχεις στο draft δεν πρέπει να σε επηρεάζει. Το Νο1 pick είναι καλό, αλλά μετά ξαναδιαλέγεις στο τέλος του δεύτερου γύρου. Κάθε θέση έχει τα θετικά και τα αρνητικά της, οπότε σιγουρέψου ότι είσαι προετοιμασμένος για κάθε ενδεχόμενο. Για να κάνεις εξάσκηση το nfl.com έχει ένα εργαλείο που μπορείς να μπεις και να κάνεις με άλλους παίχτες ένα mockdraft. Έτσι θα έχεις στο περίπου μια ιδέα για το τι σε περιμένει. Η ημέρα του draft σημαίνει μάχη. Be ready..
2) Πάρε Running Backs νωρίς. Ίσως η πιο σημαντική θέση στο παιχνίδι. Οι καλοί running backs παίρνουν πολλούς πόντους. Οι βασικοί είναι μόνο 32 και αυτοί που είναι καλοί ακόμα λιγότεροι. Αν αργήσεις τα πράγματα δυσκολεύουν και το καλό που σου θέλω να έχεις κάποιον άλλο άσο στο μανίκι σου.
3)Μην βιαστείς να πάρεις QB. Αν δεν στοχεύεις QB επιπέδου Rodgers, Brees, Manning, Brady ή κάποιον QB που τρέχει πολύ (επομένως παίρνει εύκολους πόντους) δεν υπάρχει κανένας λόγος να βιαστείς. Είναι κλασικό λάθος που θα μετανιώσεις μετά. Καλό QB μπορείς να βρεις ακόμα και στον 6ο γύρο. Μπορεί και πιο χαμηλά.
4)Προσοχή μην πάρεις πολλούς παίχτες με το ίδιο bye week. Αυτό πάει κυρίως για παίχτες που παίζουν στην ίδια θέση. Για παράδειγμα δεν θες ο βασικός και ο αναπληρωματικός σου QB να έχουν bye week την ίδια αγωνιστική. Θα ξεμείνεις χωρίς QB..
5)Στόχευσε πολύ στους λεγόμενους “sleepers”. Οι sleepers είναι παίχτες που ενώ δεν έχουν κάνει καλή προηγούμενη χρονιά, μπορούν να κάνουν πάρα πολύ καλή φέτος. Τους παίρνεις σε χαμηλούς γύρους, τους πιστεύεις συνήθως μόνο εσύ και στο τέλος κάνουν την διαφορά για την ομάδα σου.
6)Προσοχή στις ομάδες που αντιμετωπίζουν οι παίχτες σου όταν θα είναι η περίοδος των playoff για την λίγκα σου. Πολύ σημαντική λεπτομέρια.Δεν θέλεις να πάρεις έναν QB που πάει τρένο με εύκολο πρόγραμμα και ξαφνικά όταν παίζεις στα playoff, αυτός να αντιμετωπίζει την πιο δύσκολη άμυνα και να μην πάρει πολλούς πόντους. Καλύτερα χάσε 2 παιχνίδια στην κανονική διάρκεια, παρά 1 στα playoff.
7)Μάθε τους κανόνες τις λίγκας σου. Αν δεν τους ξέρεις, είναι σίγουρο ότι θα κάνεις κάποιο λάθος και θα σου στοιχίσει. Το πιο σύνηθες είναι να μην ξέρεις σε ποια θέση διαλέγεις στο waiver wire και να χάνεις παίχτες εξαιτίας της απροσεξίας σου.
8)Μην ξεχνάς να ανανεώνεις την ομάδα σου κάθε βδομάδα. Κατά προτίμηση ξόδεψε ένα 10λεπτο πριν ξεκινήσουν οι αγώνες τις Κυριακής, για να γνωρίζεις όλους τους τραυματισμούς και να μην βρεθείς εκτεθειμένος. Το ότι ο Taco του “TheLeague” έχει κερδίσει κατά λάθος το πρωτάθλημα χωρίς να ξέρει καν ποιους παίχτες είχε, δεν συμβαίνει ποτέ. Ποτέ!
9)Μην κάνεις trade το αστέρι σου την λάθος στιγμή. Πήρες τον Lynch στον πρώτο γύρο και δεν τα πάει καθόλου καλά; Έχεις χάσει την εμπιστοσύνη σου; Μην το δείχνεις! Μην τον βγάζεις για πούλημα τότε, γιατί το trade δεν θα είναι καλό για σένα. Αν θες ντε και καλά να τον ξεφορτωθείς, κάνε το μετά από μια καλή αγωνιστική γιαυτόν. Έτσι θα έχεις την minimum χασούρα.
10)Το πρωτάθλημα κερδίζεται από το waiver wire. Είναι κανόνας. Δεν το πιστεύεις αλλά έτσι είναι. Να είσαι προετοιμασμένος και να κάνεις έξυπνες κινήσεις, παίρνοντας παίχτες από το waiver wire που θα σε δυναμώσουν απίστευτα. Για παράδειγμα μπορεί ο βασικός running back μιας ομάδας να τραυματιστεί. Τρέξε πρόλαβε να πάρεις τον αντικαταστάτη του. Αποδυναμώνεται ο αντίπαλος, δυναμώνεις εσύ. Δεν χρειάζεται να σου πω παραπάνω. Και προς θεού μην τον αφήσεις να τον πάρει η ομάδα που έχασε τον παίχτη με τραυματισμό. Δεν υπάρχουν συμπάθειες στο fantasy football. Μιλάμε για πόλεμο!
Όπως και να έχει στο fantasy football παίζουν ρόλο πολλοί παράγοντες, από την γνώση μέχρι την τύχη. Αυτές οι συμβουλές είναι εδώ απλά για να σε βοηθήσουν να φτάσεις στον απόλυτο στόχο. Καλή διασκέδαση λοιπόν σε όποιους παίζουν, είτε εδώ στην λίγκα του nflgreece, είτε σε οποιαδήποτε άλλη και καλή επιτυχία!
Previous Post Brian Urlacher: Ο στρατιώτης του Chicago
Next Post Μια περίηγηση στα γήπεδα των ομάδων του NFL
About The Author: Champagne Supernova
Οπαδός των Giants από το 2007, όταν και υιοθέτησε από νωρίς ένα underdog στα playoffs. Ο ορισμός του πανηγυριτζή τότε, αλλά και ο πιο πιστός οπαδός έκτοτε. Η όρεξη του για διάλογο είναι τόσο μεγάλη, αλλά όχι μεγαλύτερη από την ανάγκη του να προσηλυτίσει τους άλλους στην άποψη του.Είναι η ψυχή του podcast. Είναι ο Παναγιώτης. Πιστός και παραγωγικός στρατιώτης του NFLgreece και να φανταστεί κανείς ότι γράφει χωρίς την επήρεια καφέ που δεν του αρέσει! Στις εκτός NFL ώρες του, ασχολείται με τα τρόφιμα ως πτυχιούχος χημικός μηχανικός, πίνει coca cola, ακούει ποιοτική μουσική και κάνει συλλογή από ιδιοτροπίες στο φαγητό.